Intră acum și în grupul de
Candidatura lui Neculai Miron din partea AUR la președinția Consiliului Județean Suceava a fost respinsă, miercuri, de Biroul Electoral Județean Suceava la solicitarea PNL, a declarat pentru News Bucovina, Neculai Miron care a spus că așteaptă comunicarea oficială pentru a ataca în instanță această decizie.
„A fost respinsă candidatura mea la funcția de președinte al Consiliului Județean Suceava pe motiv că nu aș putea candida în același timp și la Consiliul Județean și la funcția de primar”, a spus Miron care consideră decizia neconstituțională și nelegală.
El a spus că reclamația ar fi fost depusă de reprezentanții PNL.
„Constituția României prevede că o persoană poate candida la orice funcție”, a spus Miron care a arătat că decizia este neconstituțională, dar în același timp nelegală întrucât BEJ Suceava are căderea să se pronunțe asupra candidaturilor privind forma și nu fondul.
Neculai Miron a spus că așteaptă o comunicare oficială din partea BEJ Suceava pentru a o putea ataca în instanță.
„Ne așteptam ca PNL să ne conteste candidatura”, a concluzionat Neculai Miron.